করোনা আতঙ্কের মাঝেই তারকা ক্রিকেটারের গাড়ি থেকে চুরি গেল ওয়ালেট || Latest Bengali News | Breaking Bangla News - Aajkaal
করোনা আতঙ্কের মাঝেই তারকা ক্রিকেটারের গাড়ি থেকে চুরি গেল ওয়ালেট
মঙ্গলবার ৩১ মার্চ, ২০২০ [1:26 PM]
আজকাল ওয়েবডেস্ক:‌ করোনা ভাইরাস গোটা বিশ্ব জুড়ে দাপট দেখাচ্ছে। মারণ ভাইরাসের সঙ্গে বিশ্ব লড়ছে বেঁচে থাকার লড়াই। কোথাও দাওয়াই লকডাউন। কোথাও আবার সেলফ আইসোলেশন। কোয়ারেন্টিন। এই অবস্থাতেও দুষ্কৃতীদের দৌরাত্ম কমছে না।
অসি অধিনায়ক টিম পেইনের গাড়ি থেকে চুরি হয়ে গেল ওয়ালেট ও ক্রেডিট কার্ড। এই মুহূর্তে হোম আইসোলেশনে রয়েছে অস্ট্রেলিয়া ক্রিকেট দল। তাই নিজের বাড়ির গ্যারাজেই জিম তৈরি করছিলেন পেইন। তাই রাস্তায় নিজের গাড়ি পার্ক করেছিলেন তারকা ক্রিকেটার। এই অবস্থায় তার গাড়ির ভিতরেই লক করা অবস্থায় রাখা ছিল ওয়ালেট। যাতে আরও গুরুত্বপূর্ণ জিনিসের সঙ্গে ছিল তাঁর ক্রেডিট কার্ডও। কিছুক্ষণ পর বাড়ি থেকে বেরিয়ে চক্ষু চড়কগাছ হয়ে যায় তাঁর। তিনি দেখেন, গাড়ির দরজা খোলা আর ভিতর থেকে সাফ হয়ে গেছে সবকিছু। এদিকে শুধু কার্ড খোয়া গিয়েই থেমে থাকেনি। তিনি মঙ্গলবার সকালেই মেসেজ পান তাঁর ক্রেডিট কার্ড ব্যবহার করেছে দুষ্কৃতীরা৷